 TEHNICI DE DESEN SI PICTURA APLICATE IN GRADINITA Este cunoscuta importanta desenului si picturii in vederea pregatirii copilului pentru scris, cu scopul de a stimula interesul copiilor, de a trezi emotii estetice, de a le dezvolta gustul pentru frumos, culoare, armonie, compozitie, simetrie, spiritul de ordine si acuratete! Am cautat sa imbogatim cunostintele copiilor cu diferite tehnici de decorare a suprafetelor pentru o mai buna atractivitate a activitatilor artistico - plastice. Astfel s-au folosit ca ustensile de lucru obiecte si materiale variate si simple ca, de exemplu, stampile din cartofi, stampile din pluta, din guma de sters, pieptene, site si sabloane decupate, chiar si amprentele degetelor sau ale mainilor copiilor. 1. TEHNICA STAMPILELOR DE CARTOFI. - pentru aceasta se folosesc cartofi mai mari si proaspeti. Se taie cartoful in doua jumatati. Cu varful cutitului se deseneaza pe jumatatea lui modelul dorit.Cu ajutorul cutitului trebuie scos modelul in relief. Pe stampila rzultata astfel, se aplica cu pensula tempera si se stampileaza pe materialul dorit ( hartie, panza, faianta, carton). Daca se realizeaza un model cu mai multe culori ( pe acelasi cartof), se va colora fiecare element in culoarea ceruta, important este ca inainte de a da cu culoare pe cartof, acesta sa fie bine sters.Stampilele astfel obtinute decoreaza modele de tapet ( hartie de impachetat cadouri, fata de masa, etc.), realizeaza jetoane si se pot alcatui chiar si peisaje. 2. TEHNICA STAMPILELOR DIN PLUTA. Si din dopuri de pluta se pot confectiona stampile de diferite marimi pentru realizarea unor modele decorative.Este necesar ca dopul sa fie neted. Se cresteaza cu ajutorul unui cutitas diferite profile in dop de o adancime de 3 - 5 mm in functie de modelul dorit.Pentru stampilare se foloseste tusiera ( confectionata dintr-o bucata de fetru cu culoare, tus), astfel sunt necesare mai multe tusiere de diferite culori.stampilele din pluta au mai multa durabilitate decat cele din cartofi, care se pot folosi numai o singura data.Cu ajutorul stampilelor din pluta, prin repetare, alternare si simetrie se pot crea motive noi, care dezvolta orientarea in spatiu a copiilor ( aproape, departe, sus, deasupra, langa, in fata, in spate, la dreapta, la stanga). 3. TEHNICA STAMPILELOR DIN GUME DE STERS. Gumele de sters sunt un material ideal pentru realizarea unor stampile. Astfel, se pot realiza motive mai pretentioase ca animale sau plante stilizate, cifre, figuri geometrice.Pentru realizarea stampilei se copiaza modelul dorit pe guma si se cresteaza apoi profilele cu un cutitas bine ascutit. Se poate stampila si in tus. 4. TEHNICA DESENULUI DECORATIV CU AJUTORUL PIEPTENULUI. Se pregateste pe o placuta de faianta, tempera sau goasa nedizolvata.Cu ajutorul unei periute de dinti se ung dintii pieptenului care se trag pe suprafata de decorat, realizand astfel dungi ( orizontale, verticale, oblice, linii paralele, valuri, etc.), dupa inspiratia fiecaruia si dupa felul cum este manuit pieptenele.Pentru realizarea unor efecte de hasurare, se poate continua prin suprapunerealiniilor diferit colorate. 5. TEHNICA SABLOANELOR APLICATE PRIN FOLOSIREA SITEI. Sablonul se confectioneaza de preferinta dintr-un material plastic, care nu absoarbe vopseaua, se aplica materialul dorit apoi se aseaza sita de sarma, peste care cu ajutorul unei periute de dinti se trece vopseaua, in prealabil pregatita pe toata suprafata materialului ramasa libera prin aplicarea sablonului.Apoi se ridica usor sita si sablonul de pe material, ramanand astfal siluetamodelului dorit. * alta posibilitate de imbogatire a fanteziei copiilor este tehnica stropirii prin sita si sabloane.Pe suprafata de decorat se aplica sablonul decupat din hartie simpla de ziar sau fel de fel de obiecte ,Prin mutare repetata, dupa fiecare strat de vopsea suflata se obtin efecte de umbra, de indepartare si apropierea siluetelor. 6.TEHNICA PENSULEI APLICATE. Cu o pensula groasa imbibata in culoare se aplica pe suprafata de decorat pete, amprente ale pensulei groase.Prin aplicare repetata in functie de modelul dorit se pot obtine elemente florale sau peisaje. 7.TEHNICA DESENULUI CU CEARA. Cu resturi de lumanari se deseneaza modelul dorit pe o foaie alba de hartie, apoi se aplica uniform acuarela bine diluata peste intrega suprafata, folosind o discheta demachianta sau o pensula groasa. Pentru obtinerea unor efecte deosebite de luminozitate, se poate lucra astfel - peste desenul cu ceara se aplica un strat subtire de acuarela foarte deschisa.Dupa ce s-a uscat bine se mai completeza desenul cu alte elemente, tot cu ajutorul cerii, se aplica un alt strat uniform de acuarela de alta culoare mai intensa. Procedeul se repeta de doua - trei ori, ultimul strat de culoare va fi cel de culoare inchisa. 8.TEHNICA PICTURII PE LIPICI. Se aplica pe foaia de decorat un strat subtire de lipici peste care - cu ajutorul unei pensule groase - se pune vopseaua in culoarea dorita. Apoi cu ajutorul unui betisor, coada pensulei sau cu degetul, se graveaza fel de fel de ornamente ca linii, cercuri sau alte desene.Aceasta lucrare trebuie executata pentru decorarea unor suprafete mai mari, de ex., hartie pentru ambalarea cadourilor. 9.TEHNICA AMPRENTEI VARFURILOR DEGETELOR ( dactilopictura)- o tehnica pe cat de simpla, pe atat de importanta pentru dezvoltarea abilitatii degetelor copiilor. Fiecare deget are o alta amprenta mai mare sau mai mica. In felul acesta obtinem cele mai reusite stampile.Multe amprente aplicate laolalta rezulta un tablou reusit. 10.TEHNICA PICTURII CU PALMA.Se unge palma cu un strat de vopsea mai concentrata si, aplicand-o apoi apasat pe suprafata de decorat, se obtine o pata care sugeraza un model oarecare ce poate fi completat cu ajutorul dactilopicturii sau chiar cu pensula, obtinandu-se astfel diferite imagini.Aplicand palma de mai multe ori in acelasi loc si invartindu-se in acelasi timpfoaia de hartie, se obtin efecte sub forma de floare, soare sau alte imagini. Pentru constientizarea si formarea capacitatii de a intelege armonia culorilor, a efectelor care se pot obtine prin combinarea culorilor, se poate propune copiilor asa - zisele jocuri de culori.Astfel, de ex., se aplica pete de diferite culori pana la jumatatea unei foi de desen, apoi prin indoirea foii si presarea acesteia se obtin efecte colorate reusite.Sugerand copiilor sa deseneze contururi in jurul acestor pete, se obtin fel de fel de siluete fantastice - fluturasi, flori, broscute, etc. Este foarte important sa initiem copiii sa decopere procedeul de combinare a culorilor, sa observe si sa cunoasca nuantele ce se pot obtine prin combinarea culorilor intre ele. CATEVA SUGESTII METODICE - In pictura cu acuarela este bine sa se pregateasca foaia prin degresarea acesteia cu un burete mic usor umezit. De asemenea s-a aplicat in pictura cu acuarela asa -zisa tehnica umeda si cea uscata. Tehnica umeda este aceea care cere aplicarea acuarelei pe un fond umezit, astfel incat culorile sa se intrepatrunda. Tehnica uscata este uscarea foii dupa aplicarea fiecarui strat de culoare. Desigur, tehnicile prezentate se recomanda a fi aplicate cu precadere la grupele mare si pregatitoare, dupa ce copiii au fost initiate, trebuie sa se puna in permanenta copiilor materialele si ustensilele la dispozitie pentru a li se forma deprinderile respective si pentru a le da posibilitatea sa descopere imbinari de culori, sa redea in mod original si creativ diferite imagini si modele, fapt ce contribuie la pregatirea copiilor pentru scoala. INST. LUNGU DANIELA 